b'\n_START_ARTICLE_\nPatrick Head\n_START_SECTION_\nKariera\n_START_PARAGRAPH_\nLeta 1970 se je takoj po diplomi zaposlil pri konstruktorju dirka\xc5\xa1kih \xc5\xa1asij, Lola Racing Cars, v tistem \xc4\x8dasu se je tudi spoznal s Frankom Williamsom. Head se je zaradi za\xc4\x8detnega neuspeha preusmeril v izdelavo \xc4\x8dolnov, toda leta 1977 je Frank Williams ustanovil svoje mo\xc5\xa1tvo Frank Williams Racing Cars, v katerega je zvabil tudi Heada, ki je bil tudi 30 odstotni lastnik mo\xc5\xa1tva. V sezoni 1977 je mo\xc5\xa1tvo nastopalo s kupljeno \xc5\xa1asijo od March Engineeringa, za sezono 1978 pa je Head izdelal dirkalnik Williams FW06, kljub stalnemu pomanjkanju finan\xc4\x8dnih sredstev. S sponzorstvom dru\xc5\xbebe Saudi Airlines je mo\xc5\xa1tvo pridobilo tudi dirka\xc4\x8da Alana Jonesa. V svoji prvi sezoni kot konstruktor je mo\xc5\xa1tvo osvojilo enajst prvenstvenih to\xc4\x8dk, na dirki za Veliko nagrado ZDA je bil edini mo\xc5\xa1tveni dirka\xc4\x8d Jones celo drugi. Drugi mo\xc5\xa1tveni in Headov dirkalnik Williams FW07 je v sezoni 1979 osvojil \xc5\xbee prvo zmago, ki jo je dosegel Clay Regazzoni na dirki za Veliko nagrado Velike Britanije, v drugi polovici sezone je Jones nanizal \xc5\xa1e \xc5\xa1tiri zmage in mo\xc5\xa1tvu pomagal do drugega mesta v konstruktorskem prvenstvu. \xc5\xa0e korak naprej je mo\xc5\xa1tvo naredilo v naslednji sezoni 1980 z izbolj\xc5\xa1ano razli\xc4\x8dico dirkalnika FW07B, ko je osvojilo dvojno krono, konstruktorski in dirka\xc5\xa1ki naslov prvaka, slednjega je osvojil Jones. Tudi dirkalnik FW07B za sezono 1981 se je izkazal za uspe\xc5\xa1nega, toda dirka\xc4\x8da tokrat konstruktorskemu naslovu nista uspela dodati \xc5\xa1e dirka\xc5\xa1kega. Head se je umaknil z mesta glavnega dizajnerja dirkalnika v vlogo tehni\xc4\x8dnega direktorja, ki je nadziral razvoj dirkalnika._NEWLINE_Head je med drugim kot prvi preizku\xc5\xa1al \xc5\xa1estkolesni dirkalnik Formule 1, izna\xc5\xa1el je tudi menjalnik CVT, s katerim je motor dirkalnika lahko ob prestavljanju ohranjal vi\xc5\xa1je obrate, toda s pravili je FIA obe re\xc5\xa1itvi na pritisk konkuren\xc4\x8dnih mo\xc5\xa1tev zaradi \xc5\xbee tako superiornega Williamsa prepovedala. Leta 1986 je moral Head nenadoma za\xc4\x8dasno prevzeti vodenje mo\xc5\xa1tva zaradi hude prometne nesre\xc4\x8de Franka Williamsa, zaradi katere je ostal hrom, v sezoni 1986 je mo\xc5\xa1tvo vseeno osvojilo dvojno krono. V za\xc4\x8detku devetdesetih let je v mo\xc5\xa1tvo pripeljal in\xc5\xbeenirja Adriana Neweya, s katerim sta Williams po nekaj slab\xc5\xa1ih sezonah ponovno pripeljala na vrh, kjer je ve\xc4\x8dinoma ostal vse do sezono 1997, po kateri je Newey prestopil v McLaren, ker mu je Head prepre\xc4\x8dil napredovanje na mesto tehni\xc4\x8dnega direktorja. Odhod Neweya je Williams mo\xc4\x8dno prizadel, saj se vse do danes niso ve\xc4\x8d uspeli vrniti povsem na vrh. Head se je leta 2004 umaknil z mesta tehni\xc4\x8dnega direktorja, zamenjal ga je Sam Michael, \xc5\xa1e vedno pa je ostal v mo\xc5\xa1tvu kot vodja in\xc5\xbeenirjev,'